مارٹن کرو

مارٹن ڈیوڈ کرو (پیدائش:22 ستمبر 1962ء ہینڈرسن، آکلینڈ)|وفات:3 مارچ 2016ء آکلینڈ،) نیوزی لینڈ کا سابق کرکٹ کھلاڑی تھے۔ وہ نیوزی لینڈ قومی کرکٹ ٹیم کے کپتان رہے اور بعد میں وہ کرکٹ کمنٹری بھی کیا کرتے تھے۔ انہوں نے 1982ء اور 1995ء کے دوران نیوزی لینڈ کی قومی کرکٹ ٹیم میں کھیل کے جوہر دکھائے۔ وہ بنیادی طور پر بلے باز تھے اور نیوزی لینڈ کے اب تک کے سب سے بہترین بلے بازوں میں شمار ہوتے ہیں۔
کرو نے 17 برس کی عمر میں فرسٹ کلاس کرکٹ سے آغاز کیا اور 19 سال کی عمر میں نیوزی لینڈ کے لئے اپنا پہلا ٹیسٹ کرکٹ مقابلہ کھیلا۔ انہیں 1985ء میں وزڈن کرکٹرز آف دی ایئر کا اعزاز ملا اور انہیں بہترین نوجوان کرکٹ کھلاڑی کا اعزاز بھی دیا گیا۔ 1990ء میں انہیں ٹیم کا کپتان نامزد کیا گیا اور 1993ء تک کپتانی کے عہدہ پر برقرار رہے۔1991ء میں انہوں نے سری لنکا قومی کرکٹ ٹیم کے خلاف ٹیسٹ میں 299 رنز کی پاری کھیلی اور اس زمرے میں وہ نیوزی لینڈ کے بہترین بلے باز بن گئے اور ایک نیا ریکارڈ قائم کردیا۔ اسی میچ میں انہوں نے ٹیسٹ کرکٹ کی بہترین اشتراکی باری بھی ترتیب دی۔ انہوں نے اینڈریو جونز کے ساتھ 467 رن جوڑے جو اس وقت ٹیسٹ کرکٹ کا ریکارڈ بن گیا۔1992ء میں نیوزی لینڈ اور آسٹریلیا نے مشترکہ طور پر کرکٹ عالمی کپ 1992ء کی میزبانی کی اور کرو کو پلیئر آف دی ٹورنامنٹ کا اعزاز دیا گیا۔ انہوں نے 1995ء میں اپنا کرکٹ کیرئر ختم کردیا۔ اپنے آخری میچ تک وہ نیوزی لینڈ کے لئے ٹیسٹ اور ایک روزہ میں سب سے زیادہ رن بنانے والے کھلاڑی تھے۔

ابتدائی زندگی

کرو کی ولادت آکلینڈ کے مضافاتی علاقہ ہینڈرسن میں ہوئی۔ کرکٹ انہیں وراثت میں ملا تھا۔ ان کے والد ڈیو کرو ولینگٹن اور کینٹبری لے لئے اول درجہ کرکٹ کھیلتے تھے۔   ان کے بڑے بھائی جیف کرو نے بھی ٹیسٹ کرکٹ کھیلی۔ ہالی ووڈ کے معروف اداکار رسل کرو ان کے رشتہ دار ہیں۔

گھریلو کرکٹ
انہوں نے 1980ء میں 17 برس کی عمر میں پہلی بار گھریلو کرکٹ میں قدم رکھا۔ وہ آکلینڈ کے لئے کھیلتے تھے اور پہلا میچ کینٹبری کے خلاف کھیلا تھا۔ انہوں نے پہلی اننگ میں 51 رن بنائے۔

بین الاقوامی سفر
کرو نے 1982ء میں آسٹریلیا قومی کرکٹ ٹیم کے خلاف ایک روزہ بین الاقوامی کرکٹ سے اپنے بین الاقوامی کرکٹ سفر کا آغاز کیا۔ یہ مقابلہ ایڈن پارک میں کھیلا گیا تھا۔ اسی ٹیم کے خلاف اس ماہ کے آخر میں انہوں نے ٹیسٹ کرکٹ میں بھی آغاز کیا۔

کپتانی اور 1992ء کا عالمی کپ 
کرو کو اکتوبر اور نومبر 1990ء میں پاکستان کے سفر کے لئے کپتان بنایا گیا۔ اس وقت جان رائٹ کپتان تھے جو اپنے بین الاقوامی کیرئر کے آخری دنوں کو گن رہے تھے۔ کرو نے بطور کپتان اچھا مظاہرہ کیا اور بلے بازی میں بھی کمال دکھا رہے تھے۔ اسی دوران میں سری لنکا کے خلاف 299 رن بنائے جس میں انہوں نے 523 گیندوں کا سامنا کیا اور 10 گھنٹے میدان پر قیام کو ممکن بنایا اور اس دوران 29 چوکے لگائے اور 3 چھکے بھی۔ 299 رن ایک ریکارڈ تھا اور وہ بھی اپنی کپتانی کی دوسری سیریز میں ایسی بلے بازی نے انہیں کرکٹ کا ستارہ بنا دیا۔ اسی میچ میں اینڈریو جونز کے ساتھ 467 رن کی شراکت کی جس میں جونز نے 186 رن بنائے تھے اور یہ ٹیسٹ کرکٹ کی سب سے بڑی شراکت داری تھی۔ 1992ء میں کرکٹ عالمی کپ 1992ء کھیلا گیا جس میں نیوزی لینڈ اور آسٹریلیا نے مشترکہ طور پر میزبانی کی تھی۔ کرو مین آف دی سیریز رہے اور نیوزی لینڈ کی ٹیم سیمی فائنل تک گئی۔ انہوں نے پورے ٹورنامنٹ میں سب سے زیادہ رن بنائے تھے۔ اسٹریلیا کے خلاف 100 ناٹ اوٹ ان کی سب سے بہترین اننگ تھی اور نیوزی لینڈ وہ مقابلہ 37 رنز سے جیت گئی تھی۔ اس ٹورنا منٹ میں نیوزی لینڈ کی ٹیم صرف پاکستان سے ہاری تھی۔

کیرئر کے آخری دن
کپتانی کے بعد انہوں نے 1994ء میں انگلینڈ کا دورہ کیا اور یکے بعد دیگرے دو سنچریاں سکور کیں؛ 142 لارڈز کرکٹ گراؤنڈ پر اور 115 اولڈ ٹریفرڈ کرکٹ گراؤنڈ پر۔ اس سیریز میں انہوں نے 380 رن بنائے۔ 1995ء میں نیوزی لینڈ کی ٹیم نے بھارت کا دورہ کیا اور اس کے بعد انہوں نے کرکٹ کو الوداع کہہ دیا۔ ۔ انہوں نے 33 سال کی عمر میں دورہ کے پہلے میچ میں سنچری تک رسائی حاصل کی۔ کرو نے ٹیسٹ میں کل 5,444 بنائے اور ایک روزہ میں کل 4,704 رن کا مجموعہ ترتیب دہا۔وہ اس وقت نیوزی لینڈ کی طرف سے سب سے زیادہ رن بنانے والے بلے باز تھے۔

انتقال
مارٹن ڈیوڈ کرو 2 مارچ، 2016ء کو آکلینڈ، میں 53 سال 163 دن کی عمر میں وفات پا گئے۔

مزید دیکھیے
 کرکٹ
 ٹیسٹ کرکٹ
 نیوزی لینڈ کے ٹیسٹ کرکٹ کھلاڑیوں کی فہرست
 ایک روزہ بین الاقوامی
 نیوزی لینڈ کے ون ڈے کرکٹرز کی فہرست
 بین الاقوامی کرکٹ خاندانوں کی فہرست

نوٹ

حوالہ جات

بیرونی روابط 

 

|-

|-

1962ء کی پیدائشیں
2016ء کی وفیات
آک لینڈ کے کرکٹ کھلاڑی
ایک روزہ عالمی کپ میں ٹورنامنٹ کا بہترین کھلاڑی
سال کے بہترین وزڈن کرکٹ کھلاڑی
سامرسیٹ کے کرکٹ کھلاڑی
کرکٹ عالمی کپ 1983 کے کھلاڑی
کرکٹ عالمی کپ 1987 کے کھلاڑی
کرکٹ عالمی کپ 1992 کے کھلاڑی
نیوزی لینڈ کے ایک روزہ کرکٹ کھلاڑی
نیوزی لینڈ کے کرکٹ کوچ
نیوزی لینڈ کے کرکٹ کھلاڑی
نیوزی لینڈ کے کرکٹ مبصرین
نیوزی لینڈ کے ٹیسٹ کرکٹ کھلاڑی
نیوزی لینڈ میں سرطان سے اموات
نیوزی لینڈ ٹیسٹ کرکٹ کپتان
ویلنگٹن کے کرکٹ کھلاڑی
نیوزی لینڈ قومی کرکٹ ٹیم کے سلیکٹرز
ڈی بی کلوز الیون کے کرکٹ کھلاڑی
نارتھ آئی لینڈ کے کرکٹ کھلاڑی
Short description is different from Wikidata
لمفی نسیج کی رسولی سے اموات